Windy Cantika Aisah

Windy Cantika Aisah (lahir 11 Jun 2002) ialah atlet angkat berat dari Indonesia. Beliau adalah pemenang pingat gangsa dalam kategori 49 kg di Sukan Olimpik Tokyo 2020.

Dalam acara Kejohanan Remaja Dunia, beliau telah memenangi pingat emas sebanyak dua kali iaitu pada 2021 dan 2022, dalam kategori 49 kg. Beliau juga merupakan pemegang Rekod Dunia Remaja kategori 49 kg Wanita.

Kerjaya 

Windy membuat penampilan di Sukan Asia Tenggara pada 2019 di Filipina, dengan beraksi dalam acara 49 kg wanita. Beliau memenangi pingat emas selepas mengangkat 190 kg secara keseluruhan.

Pada 2021, beliau memenangi pingat gangsa untuk acara snatch pada Kejohanan Asia 2020 dan beliau memenangi pingat emas dalam acara Kejohanan Remaja Dunia 2021 yang diadakan di Tashkent, Uzbekistan. Windy layak mewakili Indonesia pada Sukan Olimpik 2020 di Tokyo, Jepun. Beliau meraih pingat pertama untuk Indonesia pada Sukan Olimpik 2020 selepas memenangi pingat gangsa dalam acara 49 kg wanita dengan jumlah angkatan 194 kg.

Anugerah and Pencalonan

Rujukan 

Kelahiran 2002
Orang hidup
Orang Indonesia
Atlet Indonesia